钦定古今图书集成/方舆汇编/职方典/第1255卷 > 形胜附
## 钦定古今图书集成/方舆汇编/职方典/第1255卷 > 形胜附

本府。〈武陵县附郭。〉

《蜚英学记》：“洞花水芷，各有德色。”

《武陵集》“山林蓊郁，多可猎之兽；湖水濬阔，多可渔之鱼。”

宋袁申儒《三亭记》：“沅水演迤，阳山雄峙。”

《宋史地理志》：“旁通溪洞。”

《方舆胜览》。“南楚上游” ，“重湖旧壤。”

《元志》：“荆渚唇齿。”

旧《志》：“左抱洞庭之险，右控五溪之要。”

《古诗》：“水回青嶂合，云度绿溪阴。”

“武山” 为常武天关，“枉山” 为“捍门华表。”

德山“瞰江近城，风回波细，飞帆去舻，舒徐上下。” 武陵在洞庭之北，五溪之东，阳山之麓，土壤饶沃，民俗淳庞。南楚上游，故郢裔邑。

吴蜀楚粤之会

“流祉发祥” ，日月大异。

湖山饶衍

桃源县

晋陶潜《桃花源记》：“良田美池，阡陌交通。”

唐李白《寻桃源记》：“三十六天别为一天。”

《广记》：“三十五洞白马浪光之天。”

《旧志》：大江环带，群峰拱列。高吾峙其东，仙池界其南，安阳障其西，浮山踞其北。

龙阳县

袁申《儒书馆记》沧浪：“山与水秀，可以挹奇可以发，华可以茹。”

纳加台，《墨池亭记》：“金牛居南，芷江在北，东望武口，西望阳山。”

面安益千峰之翠，带湖湘诸派之流。

为荆襄之唇齿，通云贵之门户。

隆阜迤坡昂藏耸伏

沅江县

居鄂岳之上流，分洞庭之右㲼。琼堤拱其南，沙浦俯其东。石溪环其西，赤山护其北。